Откриване на процедура за определяне на съдебни заседатели за Окръжен съд–Видин и Районен съд-Белоградчик, с мандат 2020 г.–2024 г., определяне на правилата за нейното провеждане и създаване на комисия запровеждане на процедурата по избора.

ОБЩИНСКИ СЪВЕТ – БЕЛОГРАДЧИК

ПРОТОКОЛ №: 02 / 18.11.2019г.

Решение №:10

**Относно:** Откриване на процедура за определяне на съдебни заседатели за Окръжен съд-Видин и Районен съд-Белоградчик с мандат 2020г.–2024 г., определяне на правилата за нейното провеждане и създаване на комисия за провеждане на процедурата по избора.

 На основание чл. 21, ал. 1, т. 1 и т.23,и ал.2, чл.48, ал.1 от ЗМСМА, чл.46 от Правилника за организацията и дейността на Общински съвет Белоградчик, неговите комисии и взаимодействието му с общинска администрация, във връзка с чл.68 от Закона за съдебната власт и чл.8 от Наредба №:7 от 28.09.2017г. за съдебните заседатели на Висшия съдебен съвет и във връзка с постъпило Писмо с вх.ОбС №:178/15.07.2019г. от Председателя на Окръжен съд – Видин и Писмо с вх.ОбС №: 228/18.09.2019г. от Председателя на Районен съд – Белоградчик, Общински съвет – Белоградчик:

**РЕШИ:**

 **I. Общински съвет–Белоградчик открива процедура за определяне на 2 (двама)съдебни заседатели за Окръжен съд–Видин и 15 (петнадесет) съдебни заседатели за Районен съд–Белоградчик с мандат 2020 г.–2024 г. при следните правила:**

 Всеки кандидат за съдебен заседател трябва да отговаря на изискванията на чл.67, ал.1 и ал.3 от Закона за съдебната власт, а именно:

 1. Да е дееспособен български гражданин, който**:**

 - е на възраст от 21 до 68 години;

 - има настоящ адрес в общината, която попада в рамките на съдебния район на съда, за който кандидатства;

 - има завършено най-малко средно образование;

 - не е осъждан за умишлено престъпление, независимо от реабилитацията;

 - не страда от психични заболявания.

 2. Съдебен заседател не може да бъде лице, което:

 - е съдебен заседател в друг съд;

 - е общински съветник от съдебния район, за който е избран;

 - участва в ръководството на политическа партия, коалиция или организация с политически цели;

 -работи в съд, прокуратура, следствени органи, Министерство на вътрешните работи или други органи от системата за национална сигурност, намиращи се в съдебния район, за който е избран.

 **II. Утвърждава образци и документи както следва:**

- Заявление за кандидатстване за съдебен заседател (Приложение No1);

 - Писмено съгласие по чл.68, ал.3, т.7 от ЗСВ (Приложение No 2);

 -Декларация за липса на обстоятелства по чл.67, ал.3 от ЗСВ (Приложение No3).

 **III. В срок до 27.12.2019 г.(включително)** кандидатите за съдебни заседатели подават лично или с упъломощено лице в деловодството на Общински съвет–Белоградчик, сградата на Общинска администрация, ул. “Княз Борис I“, N: 6, всеки работен ден от 8:00 ч. до 17:00 часа, Заявление за кандидатстване за съдебен заседател (Приложение N:1), ведно със следните документи:

 -подробна автобиография, подписана от кандидата;

 -нотариално заверено копие от диплома за завършено образование;

 -медицинско удостоверение, че лицето не страда от психическо заболяване;

 -данни за контакт на две лица, към които общинския съвет да се обръща запрепоръки;

 -мотивационно писмо;

 -писмено съгласие (Приложение N:2);

 -декларация за липса на обстоятелства по чл.67,ал.3 от ЗСВ (ПриложениеN:3);

 -документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.

 **IV.Създава 5 /пет/ членна временна комисия за провеждане на процедуратапо избор на съдебни заседатели, в следния състав:**

 Председател: Мирослава Чавдарова;

 Членове: 1. Тодор Цеков;

 2. Ангел Милчев;

 3. Альоша Красимиров;

 4. Ася Данаилова;

 **V.Възлага на Временната комисия:**

 1. Да извърши проверка на документите на кандидатите, подали заявления за съдебни заседатели за Окръжен съд-Видин и Районен съд-Белоградчик и да изготви списък на допуснатите до участие кандидати;

 2. Да установи служебно обстоятелството по чл.67, ал.1, т.4 от Закона за съдебната власт на подалите документи за съдебни заседатели, както и да изиска от председателите на Окръжен съд-Видин и Районен съд-Белоградчик списък на съдебните заседатели, които са били два последователни мандата в съответния съд, с оглед проверка на обстоятелствата по чл.69, ал.2 от Закона за съдебната власт.

 3. Да публикува на интернет страницата на Община Белоградчик, раздел Общински съвет, най-малко 14 (четиринадесет дни) преди датата на изслушването по чл.68а от Закона за съдебната власт, списъка на допуснатите до участие кандидати, заедно с техните автобиографии, мотивационни писма, препоръки и документи по чл.68, ал.3,т.9 от Закона за съдебната власт.

 4. Да проведе изслушване на кандидатите, при спазване на изискванията начл.68а, ал.1–3 от Закона за съдебната власт, да изготви протокол от изслушването и състави окончателен доклад за одобрените кандидати, които да публикува на интернет страницата на Община Белоградчик.

 5. Комисията да изготви и внесе в Общински съвет-Белоградчик предложение за решение за определяне на съдебните заседатели при Окръжен съд–Видин и Районен съд–Белоградчик за мандат 2020-2024 г.и представи окончателния си Доклад в срок седем дни преди провеждане на редовното заседание за месец янури 2020г.

 **VI.Откриването на процедурата** за определяне на 2 (двама) съдебни заседатели за Окръжен съд-Видин и 15 (петнадесет) съдебни заседатели за Районен съд-Белоградчик с мандат 2020 г.–2024 г. и правилата за нейното провеждане да се обявявяват на интернет страницата на Община Белоградчик, раздел Общински съвет, местната кабелна телевизия, както и на информационното табло на общината.

 **VII. Предвид дългата процедура по определяне на съдебни заседатели, с оглед спазване на сроковете, предвидени в Закона за съдебната власт, на основание чл.60 от АПК допуска предварително изпълнение на решението.**

 **VIII. Мотиви:** Необходимост от провеждане на процедура по Закона за съдебната власт, предвид изтичането на мандата на съдебните заседатели на 23.02.2020г.

 На основание чл.27, ал.3 – ЗМСМА, решението се приема с 8 гласа „за“, 0 „против“ и 4 „въздържали се“.

**Приложения:**

Приложение N: 1 – Заявление за кандидатстване за съдебен заседател;

Приложение N: 2 – Писмено съгласие по чл.68, ал.3, т.7 от ЗСВ;

Приложение N: 3 – Декларация за липса на обстоятелства по чл.67, ал.3 от ЗСВ.

**Приложение №:1**

ДО

ОБЩИНСКИ СЪВЕТ–БЕЛОГРАДЧИК

ЗАЯВЛЕНИЕ

От................................................................................................................................................

*(име, презиме, фамилия)*

ЕГН..................................., Телефон за контакт: ....................................................................

Уважаеми дами и господа общински съветници,

 Моля, да бъда допуснат/а до участие в процедура за определяне на съдебни заседатели за Окръжен съд–Видин и/или Районен съд–Белоградчик с мандат 2020 г .–2024 г. Прилагам следните документи по чл.68, ал.3 от Закона за съдебната власт:

 -подробна автобиография;

 -нотариално заверено копие от дипломата ми за завършено образование;

 -медицинско удостоверение, че не страдам от психическо заболяване;

 -мотивационно писмо;

 -писмено съгласие;

 -декларация за липса на обстоятелства по чл.67, ал.3 от ЗСВ;

 -документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.;

 На основание чл.68, ал.3, т.5 посочвам данните за контакт на две лица, към които общинският съвет може да се обръща за препоръки, както следва:.................................................................................................Тел.:.........................................................................................................................................Тел.:......................................

 Информиран/а съм, че предоставените от мен данни са защитени по смисъла на Регламент 2016/679 на Европейския парламент и на Съвета, и Закона за защита на личните данни, и декларирам съгласието си да бъдат обработвани и използвани в обем и по начин само и единствено за целите на настоящата процедура.

С уважение,

Подпис:..........................

Име и Фамилия: ................................ Дата: ..............................................

**Приложение N:2**

ДО

ОБЩИНСКИ СЪВЕТ–БЕЛОГРАДЧИК

ПИСМЕНО СЪГЛАСИЕ

(по чл.68, ал.3, т.7 от ЗСВ)

От .......................................................................................................... ЕГН .............................

 *(име, презиме, фамилия)*

Настоящ адрес: ...........................................................................................................................

 Заявявам своето изрично съгласие да участвам в подбора за съдебен заседател за Окръженсъд–Видин и/или Районен съд–Белоградчик с мандат 2020 г.–2024 г. Информиран/а съм, че предоставените от мен данни са защитени по смисъла на Регламент 2016/679 на Европейския парламент и на Съвета и Закона за защита на личните данни и декларирам съгласието си да бъдат обработвани и използвани в обем и по начин само и единствено за целите на настоящата процедура.

С уважение,

Подпис: ..........................................

Име и Фамилия: ................................ Дата: ..............................................

**Приложение №:3**

ДО

ОБЩИНСКИ СЪВЕТ–БЕЛОГРАДЧИК

ДЕКЛАРАЦИЯ

(за липса на обстоятелства по чл.67, ал.3 от ЗСВ)

От..................................................................................................ЕГН......................................

 (име, презиме, фамилия)

Настоящадрес:..........................................................................................................................

 ДЕКЛАРИРАМ, ЧЕ:

 В качеството ми на кандидат за съдебен заседател за Окръжен съд–Видин и/или Районен съд-Белоградчик с мандат 2020г.–2024 г. за мен липсват обстоятелства по чл.67, ал.3, от Закона за съдебната власт, а именно:

1. Не сам съдебен заседател в друг съд;

2. Не съм общински съветник от съдебния район на Районен съд–Белоградчик;

3. Не участвам в ръководството на политическа партия, коалиция или организаци с политически цели;

4. Не работя в съд, прокуратура, следствени органи, Министерство на вътрешните работи илидруги органи от системата на национална сигурност, намиращи се в съдебния район, за който съм кандидат за съдебен заседател.

 Известно ми е, че за деклариране на неверни данни нося наказателна отговорност по чл.313 от Наказателния кодекс.

С уважение,

Подпис: ..........................

Име и Фамилия: ................................ Дата: ...............................................